ભારતીય ઓપનર્સ મોટી ભાગીદારી નિભાવવામાં સતત નિષ્ફળ રહેતા અને સુરેશ રૈનાને અંતિમ ઈલેવનમાં ફિટ કરવાના ચક્કરમાં વિરાટ કોહલી (૨૯ રન) પોતાની કેપ્ટનશિપવાળી પહેલી ટી-૨૦ મેચમાં જ કે. એલ. રાહુલ (૦૮ રન) સાથે ઇનિંગ્સની શરૂઆત કરવા ઊતર્યો, પરંતુ પાછલી ત્રણ ઇનિંગ્સમાં ૧૧, ૦૫ અને ૦૮ રનનો સ્કોર કરનારાે રાહુલ જોર્ડનના શોર્ટ બોલ પર પુલ કરવાના ચક્કરમાં ફાઇન લેગ પર ઝિલાઈ ગયો. ચાર ચોગ્ગા ફટકારીને રમી રહેલો કોહલી પણ આઠમી ઓવરમાં મોઇન અલીની બોલિંગમાં મિડ વિકેટ પર મોર્ગનના હાથમાં કેચ આપી બેઠો. કોહલી પોતાની કેપ્ટનશિપમાં પહેલી વાર અને ટી-૨૦માં ત્રીજી વાર ઓપનિંગ કરી રહ્યો હતો, પરંતુ ગઈ કાલે તે ફક્ત ૨૯ રન જ બનાવી શક્યો.